Nuwe tendens: Hanglampe van laaghout & jy kan een WEN! | SARIE
5 wenke om die regte los mat te kies
Raak ontslae van dié klein jakkalsies in jou huis
Sorteer jou skoonheidskas met dié 6 idees
Rek jou pakplek
Nuwe tendens: Hanglampe van laaghout & jy kan een WEN!
5 vrae aan Jacques Cronje, vervaardiger van Minima-hanglampe.
Jacques Cronje, 'n argitek wat spesialiseer in houtvoorwerpe, het in 2012 in sy motorhuis begin lampskerms vervaardig. Sy handgemaakte lampskerms is nou so gewild dat hy vanjaar by die gesogte dekorskou Maison&Objet in Parys kon uitstal.
1. Hoe het jy jou besigheid begin?
Ek het met 'n rowwe idee en skets in my kop rondgeloop en in 2013 'n prototipe aan die verskaffers Province Lighting gewys, wat dit dadelik opgeraap het. Ons het ook in 2014 aan die Design Indaba-skou deelgeneem. 'n Nederlandse organisasie, wat nou saamwerk met plaaslike organisasies soos die CCDI (Cape Craft Design Institute) om plaaslike ontwerpers te mentor en gereed te kry vir die uitvoermark, het ons gehelp. Vandag is ons 'n span van vyf met 'n fabriek in Capricorn Park, Muizenberg.
2. Waar vind jy inspirasie?
In natuurlike vorms en patrone, soos riffels wat die wind in sand waai.
3. Waar word Minima-ligte verkoop?
By Studio 18 in die Woodstock Foundry. Ons het ook verskaffers in Johannesburg, Durban, die Tuinroete, Hermanus en Kaapstad.
4. Beskryf kortliks jul produkte
Minima is 'n reeks doelgemaakte digitaal ontwerpe hangligte van berke-laaghout. Ons gebruik glad nie gom nie, want die verskillende komponente glip en klik inmekaar. Die hout word verseël met 'n waterbasis-seëllaar.
5. Hoe kry jy dit reg om op 'n skou soos Maison&Objet in Parys uit te stal?
Ons was gelukkig om deel van 'n groep van 10 plaaslike ontwerpers te wees wat gekies is om uitvoere na die Europese Unie te bevorder. My raad is om plaaslik blootstelling op trendskoue te kry en eers saam met ander ontwerpers uit te stal.
Besoek Minima vir meer inligting of volg Minima op Instagram by @minima_design.
Een gelukkige SARIE-leser kan een van die ligte in Jacques Cronje se reeks, die Lumen-lig, ter waarde van R3 250, WEN! Vul net jou besonderhede in.
Jy kan WEN - vul jou besonderhede in
Bemarkingsmateriaal van adverteerders in SARIE
Hortjies binne en buite
Die nuutste matte
LEES NÓG Kyk wie word 30!
Die ikoniese dekorwinkel Block & Chisel word 30. Ons gesels met Lynn McAdam, wat saam met haar man, Sibley, die winkel begin het. Het jy ooit gedink dat Block & Chisel 30 jaar sou hou? Ek het nooit regtig daaraan …